Document ID: 32013R0238

IZVEDBENA UREDBA KOMISIJE (EU) št. 238/2013
z dne 15. marca 2013
o spremembi Izvedbene uredbe (EU) št. 481/2012 glede veljavnosti potrdila o pristnosti za visokokakovostno goveje meso
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti člena 144(1) in člena 148 v povezavi s členom 4 Uredbe,
ob upoštevanju naslednjega:
(1)
Izvedbena uredba Komisije (EU) št. 481/2012 z dne 7. junija 2012 o določitvi pravil za upravljanje tarifne kvote za visokokakovostno goveje meso (2) je metodo upravljanja kvote s hkratnim preverjanjem iz Uredbe Sveta (ES) št. 617/2009 (3) nadomestila s sistemom „kdor prvi pride, prvi melje“. V okviru metode upravljanja navedene kvote „kdor prvi pride, prvi melje“ veljavnost uvoznih dovoljenj ni več omejena na 30. junij vsakega leta uvoza, zato je primerno, da tudi veljavnost potrdil o pristnosti ni več omejena na 30. junij. Namesto tega bi bilo treba določiti obdobje treh mesecev od datuma izdaje navedenih potrdil, ki je v skladu z drugimi tarifnimi kvotami za visokokakovostno goveje meso.
(2)
Zaradi jasnosti bi bilo treba v zahtevah za proizvode za uveljavljanje zadevnih preferencialnih tarifnih kvot, kot je določeno v Prilogi II k Izvedbeni uredbi (EU) št. 481/2012, navesti govedo, ki je zajeto v sistem Unije za razvrščanje trupov in je tako primerno za proizvodnjo „visokokakovostnega govejega mesa“.
(3)
Izvedbeno uredbo (EU) št. 481/2012 bi bilo zato treba ustrezno spremeniti.
(4)
Zaradi pravne varnosti se novo obdobje veljavnosti potrdil o pristnosti ne bi smelo uporabljati za potrdila o pristnosti, izdana pred datumom začetka veljavnosti te uredbe.
(5)
Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Izvedbena uredba (EU) št. 481/2012 se spremeni:
1.
odstavek 7 v členu 3 se nadomesti z naslednjim:
„7. Veljavnost potrdila o pristnosti je tri mesece od datuma izdaje potrdila.“
2.
opomba 1 v Prilogi II se nadomesti z naslednjim:
„(1)
Za namene teh zahtev so telice in junci „govedo“, kot je določeno v točki 1 dela IV Priloge III k Uredbi (ES) št. 1234/2007, kar ustreza kategorijama E oziroma C, kot sta določeni v delu A Priloge V k navedeni uredbi.“
Člen 2
Ta uredba začne veljati tretji dan po objavi v Uradnem listu Evropske unije.
Uporablja se za potrdila o pristnosti, izdana od datuma začetka veljavnosti te uredbe.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. marca 2013

Labels: 3
17